**GÂNDEŞTE-TE PE FURIŞ, FRUMOASO, LA MINE**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poezie repostata pe acest site....

Gândeşte-te pe furiş, frumoaso, la mine

Ca lumânări pioase în câmpia virgină

Trandafirii se aprind arzând pe alei

Mi-e dor de scumpa, suava divină

Cu fine parfumuri de flori şi scântei;

E un gând fermecător cu arome blajine,

Cu aripi de albastru croite într-un fel.

Gândeşte-te pe furiş, frumoaso, la mine,

Când stai visătoare în braţe la el!

Şi iar te-arăţi prin vise, prin gânduri,

Ca un blestem de drag şi frumos,

Când liliacul înfloreşte prin cânturi

Şi cucul jeleşte prin fagi languros.

Şi iar se îmbracă amintirea-n rubine

Cu primăveri cernute din blând clopoţel.

Gândeşte-te pe furiş, frumoaso, la mine,

Când strânsă în braţe stai tristă la el!

24.09.2010